**Ministru kabineta rīkojuma projekta**

**„Grozījums Ministru kabineta 2020.gada 5.jūnija rīkojumā Nr.303**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem””” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Grozījums Ministru kabineta 2020.gada 5.jūnija rīkojumā Nr.303 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020.gada 5.jūnija rīkojuma Nr.303 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – MK rīkojums Nr.303) 3.punktu, lai mazinātu Covid-19 krīzes radīto negatīvo seku ietekmi uz kultūras nozari, Valsts kultūrkapitāla fondam no valsts budžeta programmas 02.00.00 „Līdzekļi neparedzētiem gadījumiem” piešķirts finansējums 1 936 000 *euro* apmērā mērķprogrammas „Radošo personu nodarbinātības programma” (turpmāk – mērķprogramma) īstenošanai no 2020.gada 1.jūlija līdz 2020.gada 30.septembrim. Saskaņā ar Ministru kabineta 2020.gada 16.jūlija rīkojumu Nr.394 „Grozījums Ministru kabineta 2020.gada 5.jūnija rīkojumā Nr.303 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – MK rīkojums Nr.394) precizēts, ka finansējums mērķprogrammā paredzēts atbalsta sniegšanai pašnodarbinātām personām radošā darba veikšanai no 2020.gada 1.jūlija līdz 2020.gada 30.septembrim.  Valsts kultūrkapitāla fonds 2020.gada 15.jūnijā uzsāka pieteikumu pieņemšanu mērķprogrammā un līdz 2020.gada 31.jūlijam mērķprogrammas ietvaros saņēma 839 pieteikumus. Valsts kultūrkapitāla fonds, izvērtējot saņemtos 839 pieteikumus atbilstoši mērķprogrammas nolikuma nosacījumiem, atbalstu sniedza 648 pašnodarbinātām personām, savukārt divas personas no piešķirtā atbalsta atteicās, tādējādi atbalsts mērķprogrammas ietvaros izmaksāts 646 pašnodarbinātām personām.  Tā kā MK rīkojuma Nr.303 un MK rīkojuma Nr.394 sākotnējās ietekmes novērtējuma ziņojumos (anotācijās) norādīts, ka finansējums mērķprogrammā tiek piešķirts pašnodarbinātām personām radošā darba veikšanai no 2020.gada 1.jūlija līdz 2020.gada 30.septembrim un šobrīd epidemioloģiskā situācija valstī ir strauji pasliktinājusies un saskaņā ar Ministru kabineta 2020.gada 9.jūnija noteikumiem Nr.360 „Epidemioloģiskās drošības pasākumi Covid-19 infekcijas izplatības ierobežošanai” noteiktie ierobežojumi vēl joprojām tieši skar kultūras nozarē nodarbinātos, kuriem atšķirībā no citām tautsaimniecības nozarēm, vēl joprojām nav iespējams pilnvērtīgi atsākt radošo darbību, lai pasargātu radošās personas no pilnīgas sociālo garantiju zaudēšanas, nepieciešams precizēt MK rīkojuma Nr.303 3.punkta redakciju, nosakot, ka mērķprogrammas ietvaros atbalsts pašnodarbinātām personām radošā darba veikšanai tiek sniegts līdz 2020.gada 31.decembrim.  Līdz ar mērķprogrammas darbības pagarināšanu Valsts kultūrkapitāla fonds izstrādās mērķprogrammas nolikumu un izsludinās atkārtotu konkursu, paredzot, ka mērķprogrammas ietvaros pašnodarbinātām personām, kuras ir reģistrētas Valsts ieņēmumu dienesta Saimnieciskās darbības veicēju reģistrā un kuras nav sasniegušas valsts vecuma pensijas piešķiršanai nepieciešamo vecumu uz mērķprogrammas izsludināšanas brīdi, radošā darba veikšanai no 2020.gada 1.oktobra līdz 2020.gada 31.decembrim tiek piešķirts vienreizējs līdzekļu piešķīrums 1 614 *euro* apmērā.  Valsts kultūrkapitāla fonds mērķprogrammas nolikumā paredzēs, ka atbalstam kvalificējas pašnodarbinātas personas, kuru vidējie mēneša ienākumi no saimnieciskās darbības (izņemot mērķprogrammas ietvaros jau sniegto Valsts kultūrkapitāla fonda atbalstu) pirms nodokļu nomaksas laikā no 2020.gada 1.jūlija līdz 2020.gada 30.septembrim nav bijuši lielāki par 538 *euro* mēnesī. Vidējos mēneša ienākumos netiek iekļauti ienākumi no autortiesību un blakustiesību kolektīvā pārvaldījuma organizācijām un dīkstāves pabalsts, tādējādi nodrošinot atbalsta saņemšanas iespējas ekonomiski aktīvajām radošajām personām darbaspējas vecumā, kuru ienākumi no saimnieciskās darbības epidemioloģiskās situācijas un noteikto ierobežojumu dēļ ir būtiski samazinājušies.  Atbalstam nevarēs pieteikties personas, kuras kā darba ņēmēji periodā no 2020.gada 13.marta līdz 2020.gada 30.septembrim nodarbinātas uz pilnu darba laiku, ienākumiem no šīs nodarbinātības vidēji mēnesī pārsniedzot 2020.gadā valstī noteikto minimālo mēneša darba algu.  Lai mērķprogrammas ietvaros pieteiktos konkursā, radošajai personai būs jāiesniedz apliecinājums, ka tās profesionālā darbība ir ierobežota epidemioloģiskās situācijas un noteikto ierobežojumu dēļ, tās ienākumi atbilst iepriekš minētiem nosacījumiem, kā arī jāiesniedz turpmākās radošās darbības plāns un radošās darbības *portfolio* par pēdējiem trim gadiem. Ja persona atbildīs visiem atbalsta kritērijiem, pēc atskaites saņemšanas par īstenoto radošo darbību tai tiks izmaksāts vienreizējs līdzekļu piešķīrums 1 614 *euro* apmērā. Gadījumā, ja pieteikumu skaits pārsniegs mērķprogrammā pieejamos finanšu līdzekļus, finansējumu piešķirs pieteikumu iesniegšanas secībā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Valsts kultūrkapitāla fonds. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašnodarbinātās radošās personas darbaspējas vecumā, kas reģistrējušās Valsts ieņēmumu dienestā kā saimnieciskās darbības veicēji, un kurām laika posmā no 2020.gada 1.jūlija līdz 30.septembrim ir būtiski samazinājušies ienākumi no saimnieciskās darbības, izņemot ienākumus no autortiesību un blakustiesību kolektīvā pārvaldījuma organizācijām, atbalstu mērķprogrammā un dīkstāves pabalstu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 180 138 642 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 180 138 642 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 180 138 642 | 0 | 0 | 0 | 0 | 0 | 0 |
| 2.1. valsts pamatbudžets | 180 138 642 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Lai mērķprogrammas ietvaros nodrošinātu atkārtotā konkursā iesniegto pieteikumu izvērtēšanu, Valsts kultūrkapitāla fondam nepieciešams papildu finansējums ekspertu darba apmaksai 39 089 *euro* apmērā. Kultūras ministrija iesniegs Finanšu ministrijā pieprasījumu par apropriācijas pārdali no Kultūras ministrijas valsts budžeta apakšprogrammas 22.12.00 „Latvijas valsts simtgades programma” uz valsts budžeta apakšprogrammu 25.02.00 „Valsts kultūrkapitāla fonda programmu un projektu konkurss”, jo radies finanšu resursu ietaupījums Latvijas valsts simtgades biroja uzturēšanas izdevumos. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kultūrkapitāla fonds. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Krišjāne 67330224

[Barba.Krisjane@km.gov.lv](mailto:Barba.Krisjane@km.gov.lv)